L 234/190
ET
Euroopa Liidu Teataja
22.9.2023
KOMISJONI OTSUS (EL) 2023/1810, 19. september 2023, milles käsitletakse Kambodža ja Vietnami vahelise laiendatud kumulatsiooni taotlust vastavalt delegeeritud määruse (EL) 2015/2446 artikli 56 lõikele 1 seoses päritolureeglitega, mida kohaldatakse delegeeritud määruse (EL) 2015/2446 kohase üldiste tariifsete soodustuste kava raames jalgrataste tootmiseks kasutatavate teatavate materjalide või osade suhtes
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 64 lõiget 3,
võttes arvesse komisjoni 28. juuli 2015. aasta delegeeritud määrust (EL) 2015/2446, millega täiendatakse Euroopa Parlamendi ja nõukogu määrust (EL) nr 952/2013 seoses liidu tolliseadustiku teatavaid sätteid täpsustavate üksikasjalike eeskirjadega, (2) eriti selle artikli 56,
ning arvestades järgmist:
(1)
Delegeeritud määruse (EL) 2015/2446 artikli 56 lõikes 1 on sätestatud, et Euroopa Liidu üldiste tariifsete soodustuste kava alusel soodustatud riigid võivad taotleda laiendatud kumulatsiooni riigiga, millega liidul on vabakaubandusleping kooskõlas kehtiva üldise tolli- ja kaubanduskokkuleppe (GATT) XXIV artikliga.
(2)
Delegeeritud määruse (EL) 2015/2446 artikli 56 lõigetes 1 ja 2 on sätestatud tingimused, mille alusel võib lubada üldiste tariifsete soodustuste kava alusel soodustatud riikidel kasutada laiendatud kumulatsiooni alusel materjale, mis on pärit riigist, millega liidul on vabakaubandusleping kooskõlas kehtiva üldise tolli- ja kaubanduskokkuleppe (GATT) XXIV artikliga.
Eelkõige on artikli 56 lõikes 1 sätestatud, et sellist kumulatsiooni võib kohaldada üksnes pärast seda, kui laiendatud kumulatsioonis osalevad riigid on võtnud kohustuse täita üldiste tariifsete soodustuste kava päritolureegleid, ELi-Vietnami vabakaubanduslepingus sätestatud päritolureegleid ja kõiki muid päritolureeglite rakendamist käsitlevaid sätteid või tagada nende täitmine ning teha halduskoostööd, et tagada nende eeskirjade nõuetekohane rakendamine seoses liiduga ja omavahel.
(3)
Komisjon teeb sellise taotluse kohta otsuse vastavalt oma sisemenetlustele.
(4)
Kambodža esitas 2. detsembri 2022. aasta kirjas delegeeritud määruse (EL) 2015/2446 artikli 56 lõike 1 kohase taotluse lubada tal kasutada laiendatud kumulatsiooni Vietnamiga.
Taotluses käsitletakse teatavaid materjale või osi, mida kasutatakse Vietnamist pärit jalgrataste tootmiseks Kambodžast pärit materjalidena, et toota ja eksportida Euroopa Liitu harmoneeritud süsteemi (HS) rubriikidesse 87.11, 87.12 ja 95.03 kuuluvaid jalgrattaid GSP soodustariifide alusel.
(5)
Oma taotluse põhjendamiseks tuletas Kambodža meelde, et kuna Vietnam on alates 1. jaanuarist 2023 üldiste tariifsete soodustuste kava (GSP) raames soodustatud riikide loetelust välja jäetud, käsitatakse jalgrataste tootmisel kasutatavaid Vietnamist pärit materjale või osi päritolustaatuseta materjalide või osadena ning seetõttu ei saa Kambodža jalgrattatootjad viia Kambodža jalgrattaid tollimaksuvabalt liidu turule.
Selleks, et mitmekesistada oma
(1) ELT L 269, 10.10.2013, lk 1.
(2) ELT L 343, 29.12.2015, lk 1.